
ANUNŢ 

Unitatea Militară 01517 din Ministerul Apărării Naționale, cu sediul în localitatea Sihlea,          județul Vrancea, organizează concurs pentru ocuparea pe perioadă nedeterminată a postului contractual vacant de execuție Psiholog stagiar în Asistență psihologică la Structuri de sprijin decizional,
 studii superioare, 1 post



A. CONDIŢIILE GENERALE PENTRU OCUPAREA POSTULUI  


Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).





B. CONDIŢIILE SPECIFICE PENTRU OCUPAREA POSTULUI  



a) studii de specialitate: studii superioare cu diplomă de licenţă, în domeniul psihologiei, specializarea psihologie; 
b) deținerea atestatului de psiholog cu drept de liberă practică în specialitatea Psihologie aplicată în domeniul securităţii naţionale, treapta de specializare – practicant, forma de atestare – supervizare cât şi a unui atestat de liberă practică în una dintre următoarele specialități: Psihologie clinică/Consiliere psihologică/Psihoterapie, treapta de specializare – practicant, forma de atestare – supervizare;
c) fără vechime în specialitatea studiilor; 
d) fără vechime în muncă;
e) starea de sănătate necesară ocupării postului: apt pentru muncă;
f) abilităţi/calităţi şi aptitudini corespunzătoare specificului postului: rezistenţa la efort psihic, capacitate de concentrare, tenacitate, loialitate faţă de instituţia militară, conduită morală şi profesională;
g) să aibă cunoştinţe de operare pe calculator: Microsoft Office;
h) nivelul de acces al funcţiei la informaţii clasificate este strict secret. În acest sens este necesar acordul scris al persoanei care dorește să candideze, privind efectuarea verificărilor în vederea obţinerii autorizaţiei de acces la informaţii clasificate sau a certificatului de securitate, în situaţia în care va fi declarată „admisă”;
i) disponibilitate permanentă pentru desfăşurarea atribuţiilor funcţionale pe întreg teritoriul naţional, conform activităţilor planificate şi a sarcinilor primite.





C. DOCUMENTELE OBLIGATORII PENTRU CONSTITUIREA DOSARULUI DE CONCURS 



a) formular de înscriere la concurs (formular tip pus la dispoziție la sediul unității U.M. 01517 din localitatea Sihlea);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitat;
e) certificat de cazier judiciar - în original sau, după caz, extrasul de pe cazierul judiciar. Cazierul judiciar poate fi înlocuit cu o declarație pe propria răspundere privind antecedentele penale, candidatul declarat admis la selecția dosarelor are obligația de a completa dosarul de concurs cu originalul cazierului judiciar anterior datei de susținere a primei probe de concurs, respectiv proba scrisă;
f) adeverință medicală - în original, care să ateste starea de sănătate corespunzătoare postului pentru care candidează, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința care atestă starea de sănătate trebuie să conțină, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății;
g) certificatul de integritate comportamentală - în original, din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcționarea Sistemului Național de Date Genetice Judiciare, cu modificările ulterioare;
h) curriculum vitae, model comun european.
i) acordul scris al persoanei care dorește să candideze privind verificarea în vederea obținerii autorizației de acces la informații clasificate sau a certificatului de securitate, corespunzător fişei postului, în condiţiile în care este declarat „admis” la concurs (acordul se menționează în cererea de înscriere la concurs).

Data limită până la care se pot depune dosarele de concurs este: 18.09.2026, ora 14.00.
Documentele  pentru înscrierea la concurs se depun, în format fizic, la sediul U.M. 01517 din localitatea Sihlea, județul Vrancea, secretar, telefon 0237257822, interior 131.

		
		Toate documentele depuse în copie se prezintă și în original, la depunerea dosarului, în vederea verificării conformității.
Nu vor fi acceptate documentele, în original, care prezintă deteriorări sau alterări ale elementelor de siguranță ce nu permit stabilirea autenticității  documentelor sau sunt plastifiate.
La concurs pot participa numai candidații care îndeplinesc cumulativ condițiile stabilite în prezentul anunț, au depus cereri și dosare de înscriere complete și corect întocmite și în termenele prevăzute în prezentul anunț. 
Neîndeplinirea unuia/unora dintre cerințe/condiții ori nerespectarea modalităților și termenelor de depunere a cererilor și dosarelor de înscriere atrage respingerea participării la concurs. 






BIBLIOGRAFIA PENTRU CONCURS

1.Legea 213/2004 privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România, integral;
2. Hotărârea Guvernului nr. 788/2005 pentru aprobarea Normelor metodologice de aplicare a Legii 213/2004 privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România, integral;
3. Hotărârea Convenției naționale a Colegiului Psihologilor din România nr. 1 din 24.11.2018 pentru aprobarea Codului deontologic al profesiei de psiholog cu drept de liberă practică (Monitorul Oficial al României, Partea I, nr. 143 din 22.02.2019), integral;
4. Ordinul ministrului apărării naţionale nr. M 110/2021, pentru aprobarea Instrucţiunilor privind asistenţa psihologică în Armata României, (Monitorul Oficial al României, partea I, nr. 605 din 17.06.2021), integral;
5.Constantin Ticu, Pregătirea şi realizarea evaluării psihologice individuale, Norme, metodologie şi proceduri, Editura Polirom , Iaşi, 2012 (pag.54-69,145-217);
6. Popa Marian, Psihologie militară, Editura Polirom, Iaşi, 2012 (pag.181-232, pag. 285-330);
7. DSM-5, Manual de diagnostic și clasificare statistică a tulburărilor mintale – Ed. a 5-a, Editura Medicală Callisto, Bucureşti, 2016 (pag. 155-171, pag 202-213, pag. 222-226, pag. 645-684).




TEMATICA PENTRU CONCURS

1. Principiile fundamentale în exercitarea profesiei de psiholog;
2. Confidențialitatea actului profesional;
3. Principiile activității de asistență psihologică;
4. Evaluarea psihologică periodică;
5. Adaptarea militară;
6. Selecția psihologică;
7. Tulburările de personalitate.




 TIPUL PROBELOR DE CONCURS



1-probă scrisă;
2-probă interviu.





CALENDARUL  ACTIVITĂŢILOR SPECIFICE NECESARE OCUPĂRII PRIN CONCURS

                  
	Nr. crt.
	ACTIVITATEA
	DATA/
PERIOADA

	1. 
	Publicitatea concursului
	04.09.2026
ora 14.00

	2. 
	Depunerea dosarelor de concurs
	  04.09.2026 ora 14.00-18.09.2026 ora 14.00
(în zilele lucrătoare în intervalul orar 09.00-14.00)

	3. 
	Selecţia dosarelor de concurs și afişarea rezultatelor selecţiei dosarelor de concurs
	21.09.2026
până la ora 14.00

	4. 
	Primirea eventualelor contestaţii cu privire la rezultatul selecţiei dosarelor de concurs
	22.09.2026
pâna la ora 14.00

	5. 
	Soluţionarea eventualelor contestaţii cu privire la rezultatul selecţiei dosarelor de concurs şi afișarea rezultatului soluționării contestațiilor
	23.09.2026
pâna la ora 14.00

	6. 
	Stabilirea subiectelor pentru proba scrisă
	28.09.2026
ora 07.00

	7. 
	Desfăşurarea probei scrise 
	28.09.2026
ora 12.00

	8. 
	Afişarea rezultatului la proba scrisă
	29.09.2026
pâna la ora 14.00

	9. 
	Primirea eventualelor contestaţii ale rezultatului probei scrise
	30.09.2026
pâna la ora 14.00 

	10. 
	Soluţionarea contestaţiilor cu privire la rezultatul probei scrise şi afişarea rezultatului contestaţiilor
	01.10.2026
pâna la ora 14.00

	11. 
	Întocmirea planului de interviu
	02.10.2026
ora 07.00

	12. 
	Desfăşurarea probei interviului, consemnarea întrebărilor şi răspunsurilor la interviu
	02.10.2026
ora 12.00

	13. 
	Afişarea rezultatului la interviu
	05.10.2026
pâna la ora 14.00

	14. 
	Primirea eventualelor contestaţii ale rezultatului interviului
	06.10.2026
pâna la ora 14.00

	15. 
	Soluţionarea contestaţiilor cu privire la rezultatul probei interviu şi afişarea rezultatului contestaţiilor
	07.10.2026
pâna la ora 14.00

	16. 
	Comunicarea rezultatelor finale ale concursului
	08.10.2026
pâna la ora 14.00

	17. 
	Prezentarea la post
	în maximum 15 zile calendaristice
de la data
afişării rezultatelor finale





         


NOTE:
1. Pentru respectarea reglementărilor privind protecția datelor candidaților și asigurarea transparenței concursului, datele personale ale candidaților, numele și prenumele, privind rezultatele în urma procesului de selecție, de notare a tuturor probelor, precum si rezultatele obținute la soluționarea contestațiilor vor fi afișate anonimizat în baza codului numeric de identificare atribuit la înscriere și care corespunde cu numărul de înregistrare al dosarului de participare la concurs.

2. Rezultatele selecției dosarelor, al probei scrise, al interviului precum și rezultatele privind soluționarea eventualelor contestații se afişează la sediul Unității Militare 01517 din localitatea Sihlea, județul Vrancea şi pe pagina de internet www.logmil.ro, utilizându-se Codul numeric de identificare atribuit fiecărui candidat.
3. Prevederile actelor normative cuprinse în bibliografie se studiază cu modificările şi completările ulterioare, după caz.
4. Rezultatul final al concursului nu se contestă.
5. Nu se admit derogări de la niciuna dintre condițiile sau criteriile de participare la concurs prevăzute în prezentul anunț.

.

